VPN мрежите заместват IP адреса ви (който разкрива реалното ви местоположение) и подсигурява данните ви, като насочва трафика ви през криптиран VPN сървър. Ето как изглежда връзката ви, когато използвате VPN:
Вашето устройство → VPN приложение → Интернет доставчик (ISP) → VPN сървър → Интернет
VPN мрежата криптира всички данни, пътуващи между вашето устройство и VPN сървъра, което ги прави неразчетими. Ако някой се опита да шпионира връзката ви, той ще види само безсмислици — например вместо заявка към netflix.com, ще види нещо като IH5HUFDY=432JKFD.
И всеки сайт, към който се свързвате през VPN, смята, че връзката ви идва от VPN сървъра, а не от вашето устройство – той приема, че IP адресът на VPN мрежата е източникът на вашия трафик, така че оригиналният ви IP адрес остава „скрит“.
VPN мрежите могат да бъдат полезни и в много други случаи — можете да ги използвате, за да си осигурите достъп до сериали и филми от библиотеката на Netflix в родната си страна, докато сте в чужбина, а също и за да направите трафика си неразчетим в обществените WiFi мрежи, така че данните ви да останат обезопасени.